6
1 bwiko dikeburoko, yeecu cu yabken dinge caji galili, wo coti caji tibariya 2 nubo kila-kila bwang cinententi, wori cinto yirome wo ca mati dor nubowonuwa lumau. 3 yeecu kwi ken bang la wi co yii kange, bibei tomange ceu. 4 na weu yabkako, duklume yafudawa dadom. 5 la kambo yeecu kungnuwe to nubo ducce bouti cineneri, la con yii filibu, ba ya fe na bo ten nubo buro nin cari na ci cam. 6 la yeecu tok wo na co cuwa filibu, woricoki bwici con nyomom dike can matiyeu. 7 filibu yii co carito naiyo kwini kob yobeu mani a lati bwen bidob, bidobri. 8 win mor bibei tomangeceu, andarawu yii cimo bitru yii yeecu. 9 bwe kange wi fo ki kuntulun cari to nung, na bikatece kange jinge yob. i an ye wo, nubo wo kila nyeu. 10 yeecu toki, ki yi nubo a yii ken, la yerako ducce fiye co nin. la bayilobo yii ken, nubo bi kate nung, kila ciko. 11 la yeecu tukuntulen cari ye do la kambo co nem buka kangeri, con ne nubo yirongume. con ma ti nyo ki jingeu, kambo ci cuitiyeu. 12 kambo fuer nobero bwabangumeu, loco yi bi bei tomangeceu, ko mwerum buro wularangi kumeu na kange na lere. 13 laci mwerum gwam la dim bulendo kwob cilom bo yob, ki wo wularange, mor kutulun cari ye to nungeu, wo kum nubo ca. 14 la kambo nubo to dker nyuman karo wo la maneri la cin toki, bilenker wo co ni dukume a bou ti mor dorbitinereu. 15 kambo yeecu nyumom cin dadom bouka na ci ta co kibi kwan na ci neken co liyau, la con cerum tak, kwi ken bang ki bici. 16 la kambo meu domeri, bi bei tomange ceu yira rang ken caji. 17 cin doken mor nabire mwengek, ci yabken kafarnam la kume fun fiya co yeecu boubo cinen. 18 la yuwa kwam kwam ti cuici, la caji ti mwenlangi. 19 kambo ci ya yambo na kang keneko kwini yob cilombo nung, kaka kwini ta'are di la cin to Yeecu yau dor mwenger caji bouti bi dom kange nabire mwengeu, la cin cuam tai. 20 la con yi ci, “niri mo” kom cuare tai. 21 la cin ciya ci yo co mor nabire mwengekro nin, ko co nabire mwengeu lam konge. 22 celfini, nubo buro tirangum dinge caji wineu, tori kange nabire mwenge mani, wi, la kan co win, la Yeecu do bo mor kange bi beitomangeceu cu ki kwa ci 23 la kangem nabire mwengem bo wi buro nyu tibeya, bi dom kange fiye nubo cam canyeu, bwiko teluwe nem bukakange keu. 24 la kanbo nubo nyumom Yeecu kange bibei tomangeceu mani fiye ceu, ci ki bwici cin doranken nabiren mwengero buro cin cu kafanam doka Yeecu. 25 kambo ci fiya co wi dinge cajiu, la cin yi co, “ni merangka” mwa bou fiyang fo? 26 la Yeecu kar ci nen, bicom kom ki do mo, kebo yirome ka to, wori kon cam carito wo fuer kumero bwam. 27 ko dob maka dotangek dor cani to wo kaya ti kaya, la ko ma dotange dor tiyero diiri yeu, la co wo bi bwe nii a ne kom tiye, wori tee kwaama kwa cinen ti kange dor cer. 28 la cin yi co, yee, nya mati na nyo ma nangen kwaamare? 29 la Yeecu kar ci nen, wuro co nangen kwamaro kom ciya ki wo co tomuweu. 30 la cin yi co diker yirome ye mwa mati na nyo to na nyo ne bilenker ki mwe? 31 ye mwa ma tiye? ten kuwa nib nyebo ca manna ki na wo ci kiyeu ne ci cari to yirau diiyeu cin cam. 32 co la Yeecu yi ci, “bicom,” bicom” ma yi komti kebo muca ne kom carito co diiyeu, lan tee ne kom cori to wo bilenkero ce lo kwama. 33 cari kwamaro co wo yirauti dii lo kwama, wuro ne dor bitinero dume tiyeu. 34 la cin yi co nii merangka,” mwa ne nyo mwan cari to woti kir-kir. 35 Yeecu yi ci, mo cari dumero, wuro bou mineneri mani a nuwa wurati, la wuro ne bilenker mineneri mani a nuwa dilomweti. 36 la man yi kom, bi com kom tom ye, la ko ne bo bilenker, 37 nii wo tee ne yereri an bou minen nii wo bou mineneri mani ma yuwa coti ki duwar. 38 wo ma yirau bo dii nan ma cuika dor mirek, la dike nii wo tuomu yere, 39 won co cuika nii tuomu yereu, kange a lemde wi win mor nubo ca neyere, la can kung ci diye kwenka liyar kwamak 40 la won co cui ka tee miko, na wi wo to bwe tiyeu la ne bilenker kange ceu an fiya dume diiri yeu, la kun co ki dii ka kumenik. 41 la yafudawa, to kanti ka fitike, dorcer, wori Yeecu toki co tiyo yirauti lo kwama. 42 la ci ti toki wo kebo Yeecu bibwe yakubu we wo teece kange neece nyo nyumom ci ya? la ma nyi com ca tok ki ma yirau lo kwama? 43 Yeecu karci nen, “ko dubom fiti keti to bwiti kom 44 nii mani a bou ti minero, no tee wo tuomu yere cou cori, miu la na kunco kakuk kwen ka liyar kwamak. 45 mulangum mulange mor bifumer nob dukumeb, toki, gwam ciye kwama an merang cinen. nii wo nuwa la merangeri, an bou fiye mi wiyeu, 46 la kebo nubo gwam tom tee, lakan co wo wi tee nineu. co ca to tee. 47 bicom, bicom no nii wo ne bilenkereri, wi ki dume diiriyeu. 48 mou cari dumeu. 49 tebkumebo cin ca manma mor kiye cin buyarangum 50 la cari to wo wo yirau lo kwama, la nii wo ca more ceri la man ki bwiyaka. 51 mo cari to ki dume wo yirau lo kwama, la nii ca cari to weri an fiya dume kwatti diiriyeu. cari to womane tiyeu bwimi wo cerka kaleko wo ce. 52 la yafudawa mam funer bwitici, la cin yoten citi kwobkangi cin toki, la nii wo a nebo nangece nyi na bo wo. 53 la Yeecu yi ci, bicom, bicom na mo wo nange bibwe nii fireri, namo nom bwiyale ceri, mani mwa fiya dumeti bwimwi. 54 nii wom nangemiula nom bwiyale mi yeu wi ki dume diiri yeu, la man kung co, kakuk kwenka liyar kwama. 55 wori nange miu co cari to ki bicomeu, la bwiyalemiu diker no karo bi comeu. 56 nii wo wom nangemiu la nom bwiyalemiyeri a yii more mi mo mi more ce. 57 kanbo tee ki dume tuom yereu, la kambo ma yimeu ma yii co teeu. la nii wo cam yereri, la can yii ker mir. 58 wuro co cari to wo yirau lo kwama, kebo na tebbo ca la bwiyarangumeu, nii wo ca cari to weri an da diiri. 59 la Yeecu tok dike buro kambo co merangti bi kurwabereu kafarnam. 60 la bibei tomange ceu ducce wo nuwari, ki wo tokkako bwaibwaye, we a nuwa tiye? 61 Yeecu lan nyimom ki bwici, kambo bi bei tomange ceu, ti funan bwiti ci yeri, la yi ci, wo yilam kayaka kekka? 62 la ye no kanto bi bwe nii fire kwikenti fiye kwatti co wiyeu? 63 la co yuwa tangbe ko ne dume tiye, bwiyo mani ma kange kero ma yirang komeu yuwa tangbe kwamak, kange dume, 64 la kangem kumem bo wi wone bo bilenkereu, wori ki kaba Yeecu nyimom nubo ne bo bilenkerereu, kange wo a miye co tiyeu. 65 con toki, co dike bwi ma yi kome, kange nii bou nin fiye ma wi, la tee nin 66 bwiko nyeu, ducce mor bi bei tomange ceu yilam ki bwi, ci yatenbo yam kange co tak. 67 la Yeecu yi wo kwob cilombo yobeu, kameu mani ka cu kume ti kenka, kebo nya? 68 Bitru kar ci nen, “mo teluwe” nyo ki yang we nin? mo moki ker dumero diiriye. 69 nyeu nyon ne bilenker, la nyon nyumom, mo nii wucak ke wo kwamaceu. 70 Yeecu yi ci, kebo mo ma cok kome kwobcilombo yoba? win more kume bwekelkele? 71 la co ki tok kerowo dor yafuda bi bwe cima ne kkaryoti, la co, win mor kwob cilombo yoben, nii wo a miye co tiye.