5
1 Nuweu Kom ma meranka ki kwama na be beyo cwitiye. 2 Kom yi yimbo mor cwika nawo Yeecu cwibeu latak neken dor cero dike luma neret kange diker ne kar fiye kwama wiyeu dorber, twika dikero fican fican diker yokar fiye kwama wiyeu. 3 Burotum kange kwarub kayaltum, kange kaya kaya kawowo yei nyeu ciya cuwo kome more ce, nyo daten kinob bwangka kwama. 4 ciya cuwo re batsa ker kulerner kange alfasa birombo daten bem. No nyori biyilam nob buka kangek. 5 Naweu kom nyi mom ni kayaka kange ni mani wucakeu. 6 Kangem abolkome kiketito bwir. in co dikero birom bo funer kwamaro boutiye dor bibeyo bonya nyi nyeu. 7 Kom mwerkan re dor wari kange ci. 8 Wori naduwo kom kunta cile dila naweu kom filan mo kwama. Dila kom yayambo nabibei filange. 9 Wori nange filange ro co lumako, luma nerek kange bilenke. 10 Kom do dike kwama ma funner nerer ti cikeu. 11 yorekan nange do wo manki yorako ken kange nagen do kumtacile dila yora a womci. 12 Diker kwenduwe kange duka diker ci mani yurangum yurangeu. 13 Diker gwam cano filang danciri ciki tom nyo. 14 Wori diker yilam ci to ti filange ri co diker bwi citoki wuram mo ni dume kwenum mor buware, Yeecu atim ne filang dor mwer. 15 La na weu kom mayora mor timbo kom tim kumentiye. 16 Kom tiyora kange maka nangenek ki kanka neret wori kume cwiku n bwi. 17 Na wori kom yakcare ki nyom wori kang yim nimti lanyori kom dim ki yuwa tangbe kwama wucakkeu. 18 Nyori kom nore dikero bwir wo a yokom ti mor dotangeu, daten di kom dim ki yuwatangbe kwama, 19 Kom ki tokkan kero ti bwiti kume kon ki zabura kange nuwe kange nuwetinim mor nerer kom, kanuwe cakkeu ki ner kumer fiye kwama wiyeu. 20 bak ni bak kom ne bilenker keti wori dikero gwam mor den Yeecu Tee be kwama. 21 Kom Ciya kom tum dotange bwiki kume mor neka kwama 22 Natub kom bwanten dir nabarub kumebo mun kom ki man ki kwama. 23 Wori bwayile co dur wicero nawo almasihu dur nub bwanka kwamak co ni fuloka bwiyeko. 24 Dila kambo nub bwanka kwama ko neken durcero tiye, tamyo natubo ciya bwece dur gwam. 25 Nabarub kom cwit natub kumebo kambo Yecu cwi nub bwanka cekeu. ya neken dor kercer. 26 Ci ma nawo na ciyim ci wucak. Naci nirimbo ki mwom nikam fiye kercero wiyeu. 27 Ci ma oyo naci neken dor cero nub bwanka kwama ko nen wo yoryoreu manki dike kece kulande mani na birombo na wuro dila ca yilam wucak mani ki dwiti. 28 Na woro nabarubo kom ci natub kumeb bo na bwikom wuro cwi wiceri cwi dorcer. 29 Ni mani wo kom bwice wiye. Dila neci raritoti cwiti na wo kwama cwiti nub bwanka cebo matiyeu. 30 Wori bin kutteli kebbeb. 31 Nyori ni nabare a dubom Tee ce dubo nece citab wice nin ci yob cin yilam nange win. 32 Dike wo yurangum yurangeu tenanin dila miki tok kange nub bwanka kwama. 33 Kange o wuya kom nabarobo mon cwi tatumubo nador kumer nawiye kang can can ne bwece durko.