11
1 ni kange wi dendo Liazaru ma' twirak cin ni baitanya, la ki no bwar lor bi Maryamu kange yi tubcebo Mata. 2 Maryamu woro beltang teluwe nin nuwang yila nir cinen na ko ki yiri duwece. wuro yice Liyazaro dam ki twiranke. 3 yitub Marta tom tomange kirittin coki, tee, to co ni wo mwo cwitiyeu nuwabo luma. 4 kambo kiritti nuwa, la ci tokki mani yatico bwar, la tuka liyar kwama nyo, dige bwiyeu na bi bwe kwama fiya layar cer cinen.” 5 Yeecu cwi Martati, kange yice kange, Liazaru nuwa luma co ci tiyang yi. 6 na curori cin nyi bi beiyo lo ce, ban ya yafu diya tak 7 la bi beiyo loce cin nyi co, teluwe yafu diya tak 8 la bi bei yo lo co cin nyi co, teluwe yafuda donen ti wi duwal naci ya naci mubangnen ki ter yilo mu cwi yila kati witak?” 9 kiritti ciya kebo kene kwab culombo yob na ka kaku ko win ne ce ka? 10 ta no ni yayam ki kumeri an kottange dige bwiyeu filang ko mani kange co? 11 co tok ki na wuro di ki bwi nyori con nyi ci, forkume layijaro daken dum. laman ya na kungum co mwor dume.” 12 co bibeiyo loco nyi ki no dum ci datiyeri cin yuram 13 la kiritti ciyeu ci tok ker bwar Liyazaru dila ci kwetiri ki ker dume wo fubkakko ce. 14 la kiritti fwetang ci nen, “Layazaru bwiyam. 15 mi bilangti ki den kumer. na ki mi mani wiri na kom ne bilingke di la biya cinen.” 16 to wuro ci ciwoti ki bi bwe wo ci bo yob di wine nyi tangnim bi beiyo biya nabi bwiya wari kange kiritti.” 17 kambo kiritti laweu la con kwabti dam kume nar tuwe 18 baitanya yilo ki no bi dom kange uracalima, be yame nyo bidom ti beryer. 19 Yafudawa ducce cin bou na ci fiya co na ci ma cinen dangneri bibwei yiciye. 20 kambo nuwa ki kiritti bou ti yori yaken na ci fiya co nan di Maryamu yim mwor luwe. 21 matta nyi kiritti. teluwe naki mun wi fori no yimi ti bwiyabo. 22 bwentano can na wori min nyimom gwam dige mu kinongi kang kwamari atin ne nen.” 23 kiritti nyi co, “yimwe atin kwenum kwarce.” 24 la matta nyi co ki min nyimom bidiye kwenka nob bware an kwenum.” 25 kiritti nyi co Matta mo mi kunga nob bware, mo mi dume ni wo ne bilengke, mi neneu bwantano bwiyamri, can kwenum; 26 gwam ni wo ki dume no ci neya bilengkere mani ca bwiyati dong. mon ciya kange wura?” 27 la can nyi co ong min ciya mwo Almaciya, bi bwe kwama wuro bouti fo kalewo.” 28 ki kwama co tok ki nyo, la con yilaken con cuwo yice Maryamu dinge win co ki, teluwe biyegen, yilo cu wo nenti.” 29 kambo co nuwa nyeri la con kweni con yaken cinen wulom. 30 kiritti kweri doubo bwaror nwi fiye Matta yafiyaco wiyeu. 31 kange yafudawa wuro ci wari kange Maryamu we in co nubo buro ne ka cekko dangneri to cin ciri mwor luwe. wulom, la cin bwangten co, ci kwatiri cin cu cin ci wiye tuwe. 32 kambo Maryamu lam fiye tuwe wiyeri, la cin yarken kabum nace konin co ki teluwe, naki wo wari kange nyori yiye ti bwiyabo.” 33 kambo kiritti to co ci wiye tiyeri kange Yafudawa wuri ci bwangten ceu, co ci nyimangi yuwa tangbe kange co wi kange co. 34 la co to ki fiye wuni ki daken ci ke?” la cin nyi co ki teluwe bouti.” 35 kiritti ci wiye. 36 la Yafudawa ciki to kambo co cwi Liyazaru tiye; “ 37 dila nubo buro ciki, nii wuro ne fukma toka fiyeu noti kobo bwiyak ni wuroka?” 38 kiritti dim ki yuwa tangbe ki bwici la cin cuken tuwe nin tuwe cim mummuwe nyi tuweu cin comti terowi. 39 la kiritti ki okm tungum tero Matta yi liyazaru wo bwiyame nyi teluwe, can neu bwiyo fuyem ki kume ta'ar can ki bwi yaka cekko.” 40 kiritti tok ki mi nyi nen bono mu ne bilengkari mwan fiya liyar kwama ka?” 41 di la cin kungum tero. kiritti kung nuwe ce dii tokki tee mi, min bumwen kang dige bwiyeu mu nuwa yeti, 42 min nyimom bwen tano ki kwama wuniri mu wari kange timfo ker kangum yere mi tok tiye, mi naci bilengke mwo mo tomuyere.” 43 kambo co tok kero wuro nyeri la con kung diro coki, “Layazaru di cerou. 44 la ni wo bwiyammeu cereu naceko kange kangko bwabe ki yi lang. tigom ce bo yi co canji langum ki yakka yi lange. kiritti ki nyi ci ki kom kwim co na cu.” 45 la nubo ducce mwor Yafudawa nin wo bo maryamu ni nen ci to dige bi bwe kwama mane cin ciya kange co. 46 la kangem bo yi la ken Faricawa nin cin nyi ci dige kiritti mane, 47 la nob werfun durko kange Faricayawa cin mwen dor ciyero, fiye win ci tok ki nye ba matiye, ni wuro madigerti ducce. 48 no bo dobco koni nawori, nubo ducce atin bwangten co. Ramawa an bou yom fiye beu kange bitine beu. 49 gwam nyo tak ni kange wi tiber ciyer, kayafa co ci ni bifumero durko ki coro wuro, nyi ki nyom bo diger.” 50 ki nyombo daten ni win na bwiyam ki den nubo ducce na bwiya kange wo kale kwarum a kwenum tiye.” 51 tok digewuro kebo na dor cero la kambo cin dur ni bi wabir, tok kero dur coki deten, kiritti na bwiyam ki den nubem. 52 la kebo ki den nubo kwarub la ki den na murangu bi bei kwama wuro merangum fiye kutanrange nyo weu na mweru ci fiye win. 53 di la ki kume di coru ci ter doka nure wuro ciya twal kiritti tiye. 54 di la na co kiritti mani nyo yanglang tiber Yafudawa dila ci yaken kange fiye bidom kange kii na kange cinar lor kange ci cuwoti Ifraimu. la ci beiyo loce. 55 tano yab karko na Yafudawa lau bidomdi la nubo ducce firin Uracalima nyo bitine dinge wine bidi idi na yulang bwi ci. 56 cin ter doka kiritti ci tikkang ker ti ki kwama ci tirangum tirange ku kwama, tokti. nye kom kwaatiye? mani a bo iditi ka? 57 ni dur wabiro kange Faricawa kweri cin neken nyel no ni wo to kiritti ri nyi ci na ci tam co.