7
1 bwiko dike buro gwam, Yeecu bwiylanti mor Galili, nyori ca cwibo na ya Yahudiya, wore Yahudawa cwiti na cin twallumco. 2 la duklume Yahudawa ci cuwo ti dodom. 3 kecebo la yico ki, “dubom fo, yaken Yahudiya, na be tomange na to nangendo mwa maneu, 4 nii kange man wo a ma diker ti yuran yurange no co cwiti na ci nyimom co nyanlang, wori mo ma dike buroti, nang dor mwero kale nin. 5 wori yitub mwebo kene nebo bilenke muneng. 6 Yeecu nyori yi ci, “kume ni mi bou bo buri, kime kange kom kicatec. 7 kale mani a ko komti, an ko ye mi wori mi tok bilenke ti dor cer nangen cero na bwir. 8 kom ya dukulume wo, mani ma ya dukulume ti wori kumeni dibo buri” 9 bwiko co yi ci dici dike bure di con yiken Galili, 10 la yitok ce bo cu fiye dukulumeri, cin bwan cinen ten da'ar. 11 Yahudawa do coti fiye dukulumi, cikin fe co? 12 kero duccu wo ci tokkanti dor cereu, kangumbo ki con nii kang, kangumbo ki o-ong kebo nii keng bol nubo ti. 13 nyori nii man wo tok ker ti dor cer nyanlange wori ci cwa Yahudawa ti. 14 la dukulume dadom a dii tiri, Yeecu ya bikur kwamar yoten meranka. 15 la Yahudawa nyimanti, ki ma nyii nii wo nyirnom diker ducce.” wori ca yabe fiye meranka. 16 Yeecu ciya ci nen ki “meranka kebo na mi, na nii wo tomu nyere ce.” 17 no nii cwiti na co ma dike co cwitiye co cwiiye di can nyimom meranka ko wo. keno bou kwama nii di, kaka miki tok ker dorek ki dor cere di ki do duktonka dor cer, 18 nii wo do duktonka nii wo tomu ceri nii cuwo nii bilenke bwiranke man cinen. 19 muca ne kambo werfunda ka?” wo nii mani wo bwanteng tiye, ye bwi kom doti na ki twallum yere? 20 nii bo mwerume ciya co, “muki ninga, we do ti na co twalnene? 21 Yeecu ciya ci ki min ma nangen wiin di kom ti myimangi 22 muca nekom mwatika lakeko. wuro nungbo ki na muca ce na teb kime bo ciye kikume fobka kom ki biyere larre. 23 no nii ci biyeten lar bi di fobkari, kebo dikoro bwir werfun mucad. ye'e ka kangum ner wori min twabni ki bi dii fobka ka? 24 kom warde ker diko wo ceru kalleu, ki wer dor bilenkeret 25 kangumbo bou urcalima yi ki, “wo kebo wo ci doti na cin twalume ka? 26 to co tok kerti nyanlang, ci yi cobo diker. kangeri nob bitine bo nyombo ki wo kiritti na ma nyo ka? 27 nyori bon nyimom fiye nii wo bou we. no kiritti bouri, nii mani a nyom fiye ca bouweti. 28 la Yeecu kung dir biur kwama meranti ki “kom nyimom fiye ma bou wiye, ma bou bo ki dor mir, nii wo tomu yere bilenke, ka nyom co bo. 29 min nyimom co wori ma bou fiye cin wiye 30 ci cuiti na cin tam co nyori ni yobo kang dor cer wori kumeni bou bo buri. 31 ducce mor nubo mwerume ne bilenke cinnen ne, cin tok ki “no kiritti bou ri a ma dike la'a nii wo ce ka? 32 fariciyawa nuwa nubo mwerume ti tokangi dike wuro ti Yeecu ki lima, la liya wabbe kange fariciyawa tom nobo dur ci a tam co. 33 Yeecu yi ci ki kom bi duwar na yilaken fiye nii wo tom yere. 34 “kan doye mani ka fiya ye ti, fiye ma yatiye mani ka yati.” 35 Yahudawa yi bwiti ciye ki fiye wiini nii a yati la mani ba nyomtiye? co ki yang fiye Hilenawa watangum na co meran Hilenawa nin ka? 36 “ye dike co to keu” kang doye mani ka fiya ye ti, fiye ma yatiye mani ka yati. 37 ki bi dii kume cuileri, Yeecu kwani ti, tok ker bki bi kwang, “niwo nuwa dulomwe tiye ri a bou mineng co no mwembo. 38 wuro ne bilenke minen na wo bifumero tokeu ri, “caji mwem dume a ceru fwer cer. 39 wuro ci tok dor yuwa ko wucake wo ne bilenke cinen neri an yuwo, yuwa tangbe wucak cii neu bo, nyori Yeecu fibo duktonka. 40 kangum nobo mor nubo mwerume nuwa kero ri, nyi ki, wuro co nii tomange, 41 kangum ki co kiritti, la kangum bo yiki, kiritti ki bou Galili ka 42 Ale, bifumero tok bo ki kiritti a bou naniya Dauda kange baitalami, loro Dauda wiye ka? 43 la nobo mwerume yalkani yob ker ceu. 44 kangum cin bo no ki tan co, la nii mani wo yoti kang dor cere. 45 la nubo durko yilau liya nob wabebo kange Fariciya nin, wo me ci, “ye bwi ka boubo ki ce?” 46 nii bo durko kar cinen, “nii kange tok bo ker na wo.” 47 nyori Fariciyawa kar cinen ki “ci bol kom bol ken ka? 48-49 kange wii mor liyabe ne bilenke cinen ne kaka kange Fariciya? ka nubo wuro mwerum nyombo werfune ri ciika 50 nikodimu (wiin mor Fariciyawa wo bou wi cinnen fiya cuwo) yi ci, 51 “werfun bero ciya bi ne warka dor nir na nimre bi nuwa cinen na bi nyimom nye ci mane ka? 52 cin kar cinen ki, “mo keneu moki no Galili ka? do na to nii tomange kwama kange bou bo wi Galili. 53 la nubo curangi lo ci.