6
1 Kom yilam yiber dover ko mare luma kume ko kabum nubem be naci tokom, no kom ma nyori, mani ka fiya cuneti fiye tee kume wo dii kwama wiyeu. 2 La naweu, no kama luma tiri kom cure cume kambo nubo bwirko mati ku wabe kannge dor nurereu wori na nubo caklang ci. Bilinker miyi kmo ti cin fiyam nyii diker cero. 3 La tano kama luma tiri kam kume moutkeu anyomde dike kango cattiyero matiyeu. 4 Wori na lumake meko na yilam yurangum yurannge. Tee kume wuro to dikeroti yuragum yurangeu, atin makumen cuner. 5 Tano kmbo ka kwob diloti takeri, kom yilam de na nubo bwirko, wori ci cwikwoka diloti timotiye ku wabece kannge cuga nurek tak, wori na nubo toci. bilenker miyi kom ti cinn fiyam cuner ceko fou kale. 6 La tano kom kakwob dilotiri, kom doken mor kuwe. Kom nungum nyiloko, kom kwobdilo Tee kume wo yurangum yurange an nekom cuner kumero. 7 Ca no ka kwob dilotiri, kom libride diker manki nagenneu. nawo nubo nyombo kwama matiyeu. wori kwanererceu ciyatin cuwa tuuki keticro dukceu. 8 Na weu ko yilamde naci wo Tee kume nyimoum bwini kumero kikinning nanyime kom kenco. 9 Na wori kom kwobdilo nawo Tee bewo dii kwamau, ane den mwero dur wucak. 10 Liyar mwero a dou ner nuber. 11 Ne nyo carto na dume ce kume -kume. 12 Dob Nyinen bwirang kert nyero. nawo nyi dob nubowo ma yinentiyeu. 13 Yare kinya Fiye cuwaka, dila cok nyo nii bwir konin (kanng Liyar kannge bikom liyaret kange duktanka ka na mwe diri diri ati nyo). 14 Wori no kom dob nubori bwira kerer cirori, Tee kume wo dii kwamau an dobkumen ken. 15 Ca no ka dobbo nubonen bwirang keretinin cirori Tee kume mani a dob kumen ti. 16 Nyotak, no kama nyak tiri, kom yilam kitikob na nuwoma mwamangtu tiye kambo nubo bwirko matiyeu, wori ci kwuob kang yirom cimboti wori naci dannyi kabum nubem mwincimen Nyak ti. Bilenker miyi kom ti ci fiyam cuner cero. 17 Dilacano kom ma Nyak tiri kom beltu nuwan der kom nirum tikob kumebo. 18 La nanubo nyumde kom ma Nyak ti, lakan Tee kume wo to dikero kom matiyeu yurangumeu ati makumen. 19 Kom mwerde dor kumero nii cuweka for dor bitinet, fiye kerkere kange cnkume a kanngum tiyeu, fiye nob kubbo bani werti do kuumme. 20 Nyiyoco Nyeu, kom mwer dor kumer kange nii cuwaka firen dii kwama fiye kerkere kannge cankume mani yeu. nawo a kanngum tiye fiye tak nuu kuyee mani werti na kumme. 21 Fiye cuweka mweu wiyeu ner mwero ki nowi ken. 22 Nuweu co talkire bwiyeu. Nawori cno nuwemweu yorari, bwiyo kwarub dimki filang. 23 la cano nuwemweu dikero kendi bwiyo kwarub dimki kumtacile. 24 Nii mani bwiya bwnagten, Tee yobe La catin ciya wi ci ko win mani nyori can ciya kanyenin win ci cuyekangum wiceu. 25 La na weu, miyi kom ti kom kwomre dor yimer kumer kidiki kacati yeu, kannge diker na netiye kakaa bwikume dike kama kulenti cikeu. Naweu dume labo carita, bwiyo labo kulanda. 26 Kom to bilibenti dii kwama maci fi fik kakaa biyeka maci mwerank tak mor bine, Tee kume wo diyeu. No nyori kalancibo yorankka. 27 we more kume a cob dorcero ninten cwemka kumetik kiker dikerowo kwom cotiye? 28 La nya ko kwom dor kumeroti ker kulenerer? kom to funti nimbo kiyeu, kambo ci dwitiyeu. maci du kulent. 29 Gwam kange wuru miti kom ti, culemanu ken mor dukktanka mabo nawin more birombonen. 30 Cano kwma maa yera ko kiyenen bwa yilendi, wuro duwei notiyeu firuri ciyan merken yiri infe Danka Yorakko. kom dobbo dubo ki bwini bilin kerereu? 31 Nawo nyeu ko kwomde kom ki “Ye ba catiye, Ye ba dutiye 32 Na weu nubo nyombo kwama wuyak ci do dukum kulenenmbo woti, Tee kume wo diyeu nyimom kom ti citi. 33 Dila kom do liyar cero ki kaba kannge ladi kulendowo kwarub ciyan nekom. 34 Nawue. kom kwomre dor kumer ko bwikume kwarub kumeniu ci dontanngece.