Marku
Marku Dimero
1 Wo co terka fulen kerer Yecu kritti bi bwe kwama. 2 Nawo mulangnum mwor icaya nii tomangeu, To mi tung nii tomange mii ti kabum mwem wuro a ywel mwen nure tiyeu. 3 Diro wo cuo bi cuor ti mwor yere ywelum nure kwamau, kom ywel nure cew na tiken cer.
4 Yowana bow, yu mwem kwamam boti mor yere, yila ci merang nubo nen yila kakoti wo aboutiki tabka bwirang kerekeu. 5 Mor bi ten Juda gwam kange nubo Urcalima cerangu yaken cinen. cin yu cinen mwem kwamambo mor carci urdu, laci tok bwiranker cero ti. 6 Yowana dum ki belle yiri telemer kange tei bwam fercere, cari cero bikwanke kange ywiti to kiyeu.
7 Cin toki ki Nii kange atin bwou bwigobmib wo kwami layereu, dukka taceko milabo cungi nami kwiye. 8 Miki yu kumen mwem kwamam bo ki mwem, dila ca yukumen ceki yuwa tangbe ko wuccakeu.
9 Layilam nyo ki kume tinimbo curo Yecu ceru nazared mor Galiliri, la Yuwana yucimen mwem kwamambo mor carci urdunen. 10 Kambo Yecu cerou mor mwekyeri cin to lo kwamau wumom dila yuwa tangbeko yirau dorcer na nagumfe yii ti lakwom cem. 11 Diro yirau di kwama, kiwo cu bwe neremiu min nuwa luma mwekti.
12 La yuwa tangbeko cuk co naci yaken mor yere. 13 Cin wi mor yere kume kwina'ar bwe kelkeleu cuwa coti ci wari kange nange kiye, la-nob tomangeb bo bow macinen nangenti
14 La ki kwama wo ci tam Yuwana ri, Yecu bou mor Galili merange fullen ker kwamaroti. 15 Cin toki, ki “kwama diim la liyar kwamaro darum yuloten kom ciya kange fullen kerero”.
16 Ki kwama wo ci yakenti cunge wima Galiliye, cin to cimon kange Andirawu Kece ci mer biliyar mor wima wori cin nob taka jingeb. 17 Yecu yici, “kom bou kom bwangtenyeri man yilam ki kom nob taka nobeb”. 18 La danjang danjang cin dubom biliyaro ri cin bwangten co.
19 Kambo Yecu yakenti kab bi duwareri cin to Yakubu bibwe zebedee kange Yuwana kece, ciki no mor tokum bwatiyem ci ywilan biliyar certi. 20 Cin cuo ci lacin dubom tece zebedee mor tokum bwatiyen bo nin kange canga bo ci tuweu, la cin bwanten c.
21 La cin bou mor kafarnaumeri, ki bidiye fobkari, Yecu yaken mor Bikur waber la meranyi. 22 Merangka ceko yila cinen diker nyimanka wori cin merang cimen niwo kibi kwan kere reu la kebo na nob mulankab.
23 Ki kwama cuo ni kange wii mor bi kur waber cero nin wo ki yuwa tangbeko bwir kwa dir kibi kwan. 24 Ciki ye yonyowi kange mwe, Yecu wo Nazared deu? mwibow namwi twellangum nyoka? min nyumum we mo. muna wo kwamace wucakke. 25 Yecu werang kelkelito ciki kumom na cerucinen? 26 La yuwa tangbeko bwirko kwaco mirang wi bitine Yila cerum cinen ki kwamawo ci werna kiyange
27 Nubo wiyak nyimangi la cin mekang bwiticeu “Ye wo? merang kako fwir ki bi kwan keret! cin yi Yuwa tangbeko bwir ker kibi kwan neret di ciin bwangten dir cero! 28 Fulen keret cero wam mor biten Galili nin wiyak.
29 Kambo ci ceriu mor bikur wabereri, cin bou mor luwe cimone kange Andirawuc ci wari kange Yakubu kange Yuwana. 30 La fer cimone nawiyeu damda nuwabo luma ki kwiirombwim la cin yi Yecu ker cero. 31 La cin bow cin tam kangceko cin kung cori la kwiimrom bwimbo dubomco, la cin teri ci macinen cariti.
32 Ki me cuo kambo kwama yarum meri, ciin borang cinen Ki nubo nuwarangbo lumau kaka nubo ki kelkeliyeu. 33 Cina loro gwam mweri wari nyilok. 34 Nubo kila wo nuwa bo luma ki wang twirankeko ki dimen kidimeneu ri cin cikangum kelkelito kila la ci dobbo kelkelito a tokker wori ciin nyimon co.
35 Cin kweni ki gwamje bwiri kumeu wi cin yaken fiye nob maneu la cin kwob dilo wii. 36 Cimon kange nubo ci wariyeu do co. 37 Ci fya cori cin yi coki “nubo wuyak donenti”.
38 Ciki “kom biya fiye kange mor cunnukertimbo ken tngeum, beu nabi merangi wi ken co diker bowkimo fea. 39 Cin yaken biten Galili gwam merangti mor bikur waber cer kange cokka kelkelib.
40 Nii wale kan-nge bou cinen ci ken coti, cin cungen bitineri layin coki “no mwi cii tiri, mwatin yilam kimo wucak”. 41 Dim ki winangtum, Yecu tar kanceko keco, layi ki “mi ki cui yillam wucak”. 42 Danjang -Danjang waleu dubom co, lacin yilam wucak.
43 Yecu macmen biweret ducceri la yico ki ciyakenti. 44 Cin yico, “ciyare yi kange Nii diker la yari nun dor mwero nii wabenen na twi nuwanko ficange wo wucak mweko cew nawo nerofun muncaro togeu, na buka kange ko ce.
45 Dila cin ceri kaleri cin yoten tok kako yanglang laci waa kero la Yecu mani a certi cinar lor yanglangeu dila cin yaken fiye nob mani wiyeu duwal nubo yarankenti cimen fiye gwam.