17
1 Ki kume nukkundi Yesu tu Bitrus kange Yakubu kange Yuwana yiciye yaken ki co bangko cweem cwemeu, ki bwico. 2 Yirom cembo tii ba kabum ciyembo tikob cebo, ti bibai na kakuk, kange bellece ti tibai na filang. 3 Katten di Musa kange Iliya cerkangu cinen, tak. 4 Bitru kari, yi Yecu Teluwe yori bo fo fiye wo bo wiye. Tona mon cwitiri man ywel bi kurdo tar, win kimo win ki Musa, win ki Iliya 5 Co mor takka kerer biloro tia nyi cumo co diro coro bi loromi yici kiwo bi bwini mi cwiye coni fumen nen tiye kom nuco. 6 La bibei tomange ce nuwa yori cin mwelken dorcero bitene wori cin cwatai. 7 Yecu bo ke ci yici ki kweni kom nuware tai. 8 Ci kum dore ciyero, cito bo nii. 9 Fiyaci yirouti bang Yecu nyiki kom yire ni dukkum bowo fico bi bwe nii kwanen. 10 Bi bei bwangka ce me ki yebwe ni mulanka a tok ti ki Iliya yo boteye? 11 Yecu diye cinen ki Iliya an boragu ki dikero. 12 Di miyi kom ti iliya kweri bou dila ci yomkombo nyori cin macinen diker ci cwiye. nurewo, bi bwe nifire an nuwa dotange kan ciye. 13 wo bi bei tomangece ci nyme ki tok cine kero tok Yuhana nii yuka mogen. 14 Ci law fiye mwirkanka ko weyenri kange nii bo cine, cunguge kabumce toki. 15 Teluwe ci bi bwemi wori ki juwe takeu, nuwa dotangeti kwabi ki yalti mwem kange kira ngit. 16 Maboki ci bi bei tomange nin cin dor bo twaka. 17 Yecu, Kari tokki nom bwini birinke kange cwatanka kle fiya fiyang mayi ti ki kome ko bo ki co fiye mi wiye. 18 Yecu kwenancinenten la ning bwice celum bwi fiya tai ka? 19 Bi bei tomange ce bo Yecu nen yulum yurang me ki yebi nyo fweki co kake? 20 Yecu yiciki bilenker kumero nyo bi duwar mi yi kom ti naki kam wii ki beilenker na nun bi katairi kam nyi tiyo kamki kwam yaken fire tiyo an kom dike kange mani wo ala bi gwamm ki matiye. 21 La iren kelkeliyo wo mani a certi ciya kwobka dilo. 22 Ciyim Galili, Yecu yi bei tomange ce ki ciyan ne bi bweni kan nii. 23 Ci nyi mom twirum co ki kume tar an kwenum bibei tomange ceu nero kayam. 24 Ci lam Kafanahum nubo yo dortiyeu wumer cekeltiyeu cin bo Bitru. ciki nii merankakumeko, ne wumer cekeliti. Na dore ce? 25 Co toki ong dila Bitru do ken mor luwe Yecu ter kero kange co, nye mo kwatiye Saminu? liyam karero ciki nyo kemer doren wine kika kemer mweng fiye nobfuwai. 26 Bitru kar cinen fiye Fabubo wiye Yecu yic nyori citu nob finyige keben yakako dila kari. 27 Bi don nyo ka doreka bwirangke, kam ya wima, mam ker bibumo kom tau jinge wo ter bo kakeri. tano kom wom niceri, komfiya cekelo kumtu kone nubo yodoro tiyeu mi kange mwin.