3
1 na kwama kung kom kange Kritti di, ku dika wo diyeu, fiye Kritti yim wi kang ko ctiyer kwamareu. 2 Kwa ki dike wo dii kwamau, kebo dike buro bitineu. 3 La kom bwiyam dume kume yurangum yurange wari kange Almasifu mor kwama. 4 kambo Almasifu cer knagu weu, worom co dume kume, la kom kenu kan cerkangi kange co mor duktangka cek. 5 Kom twalum dikang ka nuwe kofo dor bitinereeu, burotum kane kayatum bwini wucake, dilangkako bwir. wuro bwirayeu kange wuro co wbka fulenku. 6 Dor dike buro fumer kwama ro a bou ti dor bibei bongtuuwe. 7 mor dikero buro ma dam kumenbe, kwatti ko yim more ciyeu. 8 La caneu tam kom dubom buro, cilonka neererk, funer kwabaan ka ko bwir, torkanka, kange kettito yang-yange nyi kom. 9 Kom ceur de bwiti nn cuirke wori kon cokum nii a, r ko kange naen cero. 10 Kom merum ni fwir, wo fulonti mor anyo ka ki dimer wo ya felceu. 11 Co fiye bacline man kange bayafude nii biyemeu, kange wo biyebeu. s faabub canga nii cerum cereu, baubawa kenon bacikitiye, La Almasifu co gwam, wi mr gwameu. 12 Ki dur kumer na wa kwama cok cokeu, nubo wucakkeu, kange ma cuitiyeu, La kom merum cinin nagen do kentinim yiber duwer, taka kange dangeu. 13 Ma dangne kange bwiti, kom ma bwitinin luma, n kange wi ki kwama ka duwek kange keceri, kom cutangwi nawo Teluwe cutang kume wiyeu. 14 lam dike buro gwam, ko yilam ki cuika woron co dika nyomkake. 15 luma Almasifuro a tun neer kumero, kiker lumaro wo cocokeu, me mor bwiyo wi. Kom bu'u kang. 16 Ko dob ker Almasifuro a yi more kume bwimbwiye. Ki nyomka gwam kom merangi ko mwe bwiti ti ki jabure, kange nuwe caklang k, kana mwe yuwa tangbe. kom ti kabi wari ki buka kangek mor neere kume fiye kwama wiyeu. 17 Dike ka ma gwam mor kere kange nagen ko mani gwam mor den Teluwe Yeecu. Kom bukanti kwama Tee more ce. 18 Natubo ko ne nabarub kume bo dur kambo dateneu mor Teluwe. 19 nabarubbo kon cui natub kumeb bo kom kulang cire. 20 bibeyo ko ne Tebkumebo diker gwam teramde bibeiyo kati yilo ci cwam tai. 21 Kom tebbo ko terande bibeiyo kati yilo ci cuwam tai. 22 Cangab ko ne teluwe kume dur ko mor dikero gwam, kebo toka nuwe ko ce kebo na fur nob nin neer, La ki bilenker mor neere kume, ko ca tai teluwe kume. 23 Dike ko matiyeu ko manangen wo mor neerer kume, wo teluwe ceu kebo na nobo ciye. 24 Ko nyumom kiwo kan yo cuner wo kwalito ce fiye Teluweu. Wori Aasifu Yeecu ko bwangten tiye. 25 Na niwo ma bwini cakcake di an yo cuner bwini cakcake camaneu. la cuika dorek mani.