Dimero 11
1 nawo cibo Urcalima cibi dom kange Betafaji kange Betanya fiye bang zaituneke. yeecu tom bi bei tomange ce yob 2 Yi ci ki kom domor cunkurdo wo bi dom kange be, yo kodoti nyori kan to beikelba tekum, wo nii kwimbo wiye, kom kwiu combõmen ciko 3 Tano kange yi co kom ki nye bweiye, kom yi co kom ki teluwe co cwitiye, an yilau ciko comnawo
4 Co ci cuwe ya cin fiya bi gelba tekum nyilo luwe dor nure, kwiwe. 5 Nobotin wiye mẽciye bwei kom kwi bẽgelba wo tiye? 6 Co ci yi dige Yeecu tonge, cin dobci cuwe bõ Yeecu nin ki bẽge lba, co ci
7 Meti yilan ciye ko dorcer, co ci kwikenne, nobo dutce miti 8 Yilan ciye ko dor nure, kangem lalu wo ci ki yanguwe co ci miti nure. 9 Bũro kabkange ceu kange bũro bwi ceceu. ci kã nuweti ciki Hocanna bi bwiyer ki niwo bõmor den kwamare. 10 Bibwiyer ki liyar dowo bõtiye wotebe Dauda ce, duktonka mor dii kwama.
11 Wo la Yeecu a doti Urcalima; dõ bi kurwabe con to digero gwam, yoti kume mam, conceri con cu Baitanya kange kwob ci lom bo yobe wo. 12 Cel fini cin kweni Baitaya, la con nuwa wuro
13 Di cu tõu tii nyin cin clo ki kalukutan, co ci yatan dumer cere ce keno can fiya ki bitutti. con lau dume co tõ bo kange diger wi kan law labo tuti. 14 Yi tii nyincindo, tabti duwen nii mani ca bi tutti mwe ti tak diri, bi bei tomange ceu nuwam kerowo.
15 Cin lau Urcalima, ki doka ciye di, co yuwa nob miyeka kange tiyenka, waken tokum nob fulanka kiyemer kange fiya nobo miye na bakta tiye. 16 Yuwab kangum ni na ti kange diger na miye kako ce mor kurbiwabe.
17 Merang cinen ki kebo mulangum mulange ka. kẽ lomi lo dilo, na nobo ce gwam kume kom yilam fiye nob kwiyeb ciko. 18 Nob wabeb bo dor ko kange nob mulangka werfuner, ci nuwa kero wo co tokẽri, co cido nure ciya twalum co riye. dicin nuwa tai wore na nobo ma nyoman ka ti ki merangka ceko. 19 Mẽgwam citi ceri cinanlor.
20 Ki bwiri ci cutiri, ci tõ tii nyencen do kucum. 21 Bitru blangi, ki nii merangka tõ tii nyengcen do mo cilume kicum.
22 Yeecu ciya la yi ci ki kom nẽ bilenke kwama nin. 23 Bicom ma yikomti niwo yi tero wo ki kweni yarken mor caji, ner ce ro co tiye man di con nẽbilenke nyo abwi tiye. nyokwama anmani
24 Nyori ma yi komti gwam dike kom keni kom nẽ bilenke fiya. an yinlan na kume 25 Ben fiyan kom dilo tiyeri kom cutag nobo wuro ma kume bwiranke, be na Te kume diye na cutang kumen bwiranke wi. 26 Tana kom cutangbo nobo nin bwirang ke ciye wiri, Tekume wodiye mani acutang
27 Ci yilau Urcalima, Yeecu yakenti mor bikurwabe, la dor nob dinglibo kange nob mulangka ko kange nobo durtinimbo cin bo cinen. 28 Cime co ki kibi kwan do wini mo man dige wuro tiye? kaka wẽnenen bi kwan makake?
29 Yeecu ciya la yi ki man me kom kange ker, nakom diye men, mi man yi kom keno kibi kwando wi ni ma man dige wuro ticikeri? 30 Yuka mwenge wo yowana mane yi raw dii kaka, bi bwe nifire nin? laci kobkanti bwitic; ciki ca tano boyi boki yirau dii an yiki yebwe kom ne bo bilankere,
31 Tano boyi boki bi bwe nifire nin di, ci yan mobanbo ki ter, wori ci nuwa tai noboti, 32 wori nobo gwam nyomom yowana nii tomange kwama 33 Yila cin ciya yeecu, ciki nyo mo ken mani ma yi kom ti keno kibi kwando wani ma man kulando wuroti cike.