20
1 Kange diye Yeecu merangti mor bi kurwabe, la tok furen kereuti nubo wabereu kange nubo dur ko. 2 Ci tokeroti ciye coti yiyo kibi kwan kero wini mon mam nan do wotiye. We nenen bi gwamdo woo. 3 La co ciya ciki meki kero mangmekom tiye nyo. 4 kange yuka mwen Yohana yerau di kaka nii fire nenka? 5 Cin kobkanti, bwetici ciki tonou biki di kwamari anyiki yebwe bo nebo birinke cinenen. 6 Na la duwareu bi yi biki nifiro nendi no bo gwam cinye mobangbe ki ter, wori cin ciya mor mereciye Yohana nii to mange 7 Cin ciya ciki yombo keno ki no feri. 8 Yeecu yi ciki moken nyo mani yikamti keno kibo gwando wini ma man dike biromtiye. 9 Yi dubo danke wo kange nii yunkake inabi co ne kange nom tonen toka takeko conyaken bi ti ne kange ya daranyi kutangnyi. 10 Ki cwakiya bika bituweka ram cuii tom kange ceka ce ayo nob tone bone, beri naci neco mor dikero teige neneu. Di nob tonebo ci bunk, ci yoco kang koni. 11 Tom cenge ce tak ci bungco, cine co dotange, ci yweco kan koni. 12 Tomtange na ta'ar ce cin nuwacine der, cin merkeco kare. 13 La nii take Inabi ki, nye ina matiye? ma tom bi bweni macui. 14 Dila nob tone bo toco citokange bwitici, wo co nii coka gwarito bo twallum na kwalito yilam be. 15 Ci mwobken co bwiyim taken cin twallum co. Nyen teeluwen taken Inabi amaciticuke. 16 An bou na twallungum nob take bo wo na yila na neke nubo kenge takeu. Kambo ci nuwanyeri ciki, kwama acukum. 17 La Yeecu toci layiki. 18 Nii wo yar ti dor terero wonineri, an wurorangum. No nii wo tero yelti dorowonineri anfwoyok tamgum co. 19 Ci nob murangkako kange nobo dur waber cin cui naci tomco nawo wori an nyomom ki tokerewo dor ci, la ci cut an rubero. 20 Ci derangecoti cin tom nobo atoutiyeu wor ranyonri nubo weceke, na cifiya lentanke mor lekamor kercono ni, naci nekenco borank kange bi gwam nii dure. 21 Ci meco, ki Nii merangkan nyo yumom muki toka kange meranka dike donge donge tekeu kange nii men nawo dong bwinge kerdiye, muki merangka birin ket dor nure kwama. 22 Mino werfune ka no ya kemer dor kaicar, nin kaka o ong? 23 Yeecu nyomom yulkar yici. 24 Nugmen dinari wuro wee, takeu munranka we dor cereu? ciki, “ki kaicer dike na kaiceroce komne kwama dike na kwace?” 25 Nob murangka kange dur tini nob wabe bere cifiya bo diker bitore mur keu ceroni. 26 nubem. Cin nyemruki ki cuka kan cone, ci tobo kangeker. 27 Kam cadukiyawa cibo ficowege, nobo wo yitiki gwamka tuke mani. 28 Cin meco ciki “nii merangka” Musa mulang nye nen ki, no ni yiki no yini bwi yamdi, nii ki nawe la manki bibwe, nyice anan nawiye, afiya nyicenin bwe. 29 Kakum bi yiten wii niber wo kaboko nab nawe, lam bwe yam menki bwe, 30 Inyo wo yobeu. 31 Wo ta'ar naco, nyo tangka wo nibe re dombo bi beiwi kom cin bweyam. 32 Ki bwili na wiye bwimken. 33 Be diye gwanka duri, wiweco yira tiye. Wori cin nab na weye gwam ciye 34 Yeecu yiciki biberyo dor bi dinene nakangetiye, cine cine citi naka. 35 Nyo kallo wo abou tiyeu, nobo wuro ne bilenke na kwen ka ko ceci nabaruboci manki na ka nawiye. 36 Mani ciya bwi yatiki tok, ciya yilam na biwei tonange kwama. 37 Dila co lam bidom kang bange zaitunedo bei tomangeco lacin teer bi langkako ci cenk lang kwamati ki diro dur. Wori nagen yumankako co mane. 38 Ci ki bi bwiyet atinyo liyowo aboutin mor den tee bei furneret di kwama kanae yor ka la duntanka. 39 Kagum Faricawa bor mwerkanka ciyico ki nii merangka, kwameu nob bwankar mwekoninten. 40 Yeecu ciya ciki, miyikom bi len keti no noboburo kamom di terotinibo andunktange. 41 La Yeecu lambidom ka kange berocori la ciweyeu. 42 Naki kom nyom kakuwo kange dikewo abokimenti ki fawor neredi, naweu cin yurangum nuwe kume. 43 Kakuko we bo ti fiye kom wuyi wo nob kyeb kume bo a mu tiyak tiye, kentangum nen ciyam kwenang mwen ten, culangko gwam. 44 Cin kacimnen bitine wari kange biweiyo Lomewe, ma ciye tob tero kange dor kecer, wuro mo kabo bati fiya kwama cwiti na co fulone neu. 45 Yecu do mor bikurwabe la yuwa nob miyeka. 46 Yi citi ku mulangum mulange Lomi a yila fiye kwobka dilo, di la kom yilam buwak nob kwiyeb. 47 Yecu meranti kang kang mor bikurwaber nebo dor wabero kange nob mulankab kange nobo durko cwiti twallum co. Di la ci fiya bo nure, wori nobo cuwatci ti cinen kambo keu.