10
1 Ma chwibo ki yilam kebo ki nyomka kebmibo tebbebo gwam ki no tob bilorem kange chuu mor wima. 2 Gwam cin yuchinen mwem Musambo more bilore kange wima. 3 Gwam chiye ci cha ti yuwa tangbe wucake win. 4 Gwam chiye chin noo yuwa tangbe wucake nyo wo ci no chwela yuwa tangbe ko bwanchinenten teyeu, chwelaka churo kiristi. 5 La kwama nuwabo lima ki ducce more ciye la bitenti chiro watangum wi yera. 6 Na weu dike buro yilam nungka binen, na bi yilare nob dilanka bwiyek dor dikero bwir wo bi dilantiye. 7 Bi yilare nob wabe fulene na wo more chiyeci matiye. na wo mulangum mulange, “Nubbo yiken cha, noo la kwen loro”. 8 Bi yilare kayaka, na wo ducce more che mane. Mor kume win nubo bikate kwini yob chilombo taar bwiyam dor cher. 9 Bi chuware Kiristi na wo ducce more chiye mane, La nachuwe twalangum chi. 10 Ki mare fwenna na wo ducce more che mane, cin bwiya bwar kang ni tomange kwama wucake. 11 Na weu dike buro machineneu na yilam nungka binen. Mullangum Mulange na yilam werangka, binen wo chile kale wo bo bineneu. 12 Nyori ni wuro toti chin timeri cha ma nyora kari cho yari. 13 chuwakakako kange mani wo bo kimen mani nubo nin gwamme, wori kwama ni bilenke. mani a dobti ci chuwakom wo a lam bikwan kumero tiye. Ki chuwaka chan ma kumen nure cherka, wo ka mwirumum tie. 14 Nyori kom mi cwiti-cwiyeu, kom cwam fiye fulene. 15 Miki yi kom na nubbo wuro ki nyomka, na kom warker dor dike ma tokkeu. 16 Kwele bibwiyere wo nyoten bibwiyer tiyeu, kebo wo ki chike gwam mor bwiyale kiristi ka? Charito wo nya wulangeu, kebo wo bi chiko win mor bwiye Kiristi ka? 17 Wori charito wiin, bo keneu bi ducce bwiyo wiin. Bin cha chari wiin gwam be. 18 ki too israila mor bwiye, kebo nubbo buro twi nuwang tiye cha dikero tangjilanko wucake tiye ka? 19 Ye mi toktiye, ki fulen diker ka? kaka charito ci ne fulen neu diker ka? 20 La miki tok dike buro nubbo nyombo kwama, nob fulenneb ki ne ninga dike buro, kebo kwama. ma chwibo ki mwerkang dor kange ninga. 21 ma ka noo kwele teluwe ti kange kwele ninga. 22 Kaka biki kang teluwe nin ner mor kiye ka? bin kwami bin lacho ka? 23 dikero gwam na wo yor yore, la kebo dikero gwam ki tikaliye. “Dikero gwam na wo yor. yore,” La kebo dikero gwam wo muu ni tiye. 24 Kange nii a dore dike yor yore dor chero che komi, nyori cha do dike yori ni chi wariye. 25 Kom cha dikero gwam ci miti fiye miyaka, kom mere bi mer more nere. 26 Wori “Kalewo na Teluwe che kange dike more che”. 27 No nii nyombo kwama chuwo nen chaka chari di, mwen chiya mo yari, cha dike cho ne nenneu, mere bi mer mor nere. 28 La no kange yinen ki “wo chin wabum fulen chiko di” chare, ki ker nii wo yi neneu kange ker meka nererk. 29 Meka nerek ni wineu, kebo mweu. Ye a bwiti war neri kange a warkerti dor cherka mike? 30 No min cha charito ki buka kangek ri, ye bwi chiya toyeti dor dikero wo ma ne buka kangekeu? 31 Nyori, no mo cha kaka noo, kaka dike mo maneu ri, mani gwam dike a bouti ki duktangka kwama ke. 32 Kom yilam dikero manki diker yaret Yahudawa nin, helenawa nin kange mwerkangka nubbo bwan kwama nin tiyeu. 33 Nyo tak kom ma dike wuro nubbo gwam a bilangtiye. Ma dobo yokka dor mirek kini, miki do nubbo nin ducce. Ma wuro mna fiya fuloka.