Dimero 15
1 La ki kwomceri nubo durko cin mwerkanye kange nubo dur mulanka, kange nubo durko. Cin tam Yecu cinyo cou kab, cin neken cou kan Bilatu. 2 Bilatu mee cou mwo dur liyar Yahudawa ka? con ciya ci kii ywo nawo mwa tikeu. 3 La nubo dur firitoci cin bou kii cwarum cembo ci ma co Yecu neneu.
4 Yila Cin mwe co tak, “Mwa karbo ker” too dikero yee ci bouti coko dor mwere. 5 La Yecu yii co bo kange ker tak, la yila cimen diker yumankar.
6 No Idio lauri Bilatu kii ma cimen kii bi be dikero wo nubo cwitiyeu. 7 Mor lor furcina fiye ci kum nob bang tubbo wiyeu, kange nob twalkab nii twalka ko kange wii ci coti kii Barabas. 8 La nubo bou Bilatu nen na macinen nawo cimatiyeu.
9 La con ciya ciki “kom ki cwi na tung kumen liya yahudawaka? 10 La nubo dor ko cin yomum ciki ma funer cer nii tomanger. 11 La nub tomangebo cin cee kidir ki a tung cimen Baraba.
12 La cin ciya ciki yee ma mati ki Yecu Liya Yahudawa? 13 Cin ciya kidir ki “Ayeykenco”
14 La cin me ci ki Ye nii wo Mane? Yila cin kuntendir cero, “Akulken co” 15 Ci ma yori naci fou cimen ner la tunken baraba. Na ci malli Yecu ki balyange na nimde neken co fiye Kulka.
16 Nubo Yaken ki co mor fiye bwei yeuri la cin tuk nub dokabo ducce. 17 Lajin ducimen belle cwilanka cin bwa cinen lallang duwek ki cwiwak. 18 La cin cuccu co tiki ayarum Liya Yahudawa.
19 La cin twom dor cero ki kulki, ci twom cimenti bi bitwom dor, Yila ci cung cunge cin ma cimen wabka cwilanka. 20 La cin dim cwilanka ceri yila ci cukum belle ceu ci man ten ti ka bilankiya ce. La cin cukken co kale nacin kulken co bwatiye. 21 Kambo ci yaken ki co fiye kulka ri cin wabkan kange nii kanye cwiti na ci tum Bwatiye kulka Yecu ko dencero cimon nii Cyrene con Te Alexander kange Rufu
22 La cin bou ki Yecu fiye doro wiyeu. 23 Cin ne co mwem morum kange dikero bwiber, cin ko nokako. 24 Cin kulken co bwatiye, la cin worbangem belle ceu bwiti ci.
25 Ki kume tar di cin kulken co bwatiyeu. 26 Cin mulanti ki cin fulognum Liya Yahudawa. 27 Kange co cin kul nub kub yob, winew kino kan ceko catiyerd, winew kanko mwokke. cin mayo naci dim dikero bifimer tikeu.
29 La cin cukentiri, ci kwador certi ci torang coti cin yico ki “Mun bubam ku wabka kume win, mun muti kume tar. 30 Cer dor mwer, na yiram fiye kulka nen.
31 La Nii dor cero kange kangum nub yico ti ki Cin cuk kangum nub, la fwe ki cukka dor cer. 32 La di liya Yahudawa ayirau bitine, no ci tori ciya ne bilenker” kange nubo ci wariyeu yi co ti yo ken.
33 Kambo ki me kume fim ki diye nukkun yaciko ter. 34 La cin nuwa Yecu ciye ki diro dor ki “Kwama, Kwama, Yee bwi mwa dubyere. 35 Nubo wo tim wiyeu nuwa cori ki “kom nuwa wo co Elija ti”
36 Kange cwa mo rece yan tum mwem twibero dukti mor cor-cor, cin yiki bito kono Iliya am bou na cok cori. 37 Yecu kwa kiyange ki dir dume ceu cirom. 38 La ku wabkako tikangem yob kange dii kange tob.
39 Na wo nii wo tim to Yecu ti naweu yii ki nii wo bibwe kwama ciin. 40 knage natubo wii tim kutan kange ci Meri magdalin Ne Jame yii Jacob be kange Colomi. 41 Nawo ci mor Galili cin bwan ten co cin ma cimen wabka. Natub bo kila bwanten ci wi mor Jerucalem.
42 La me du cume wo ci yo na nime kume Asabare lau. 43 Yucufu nii Arimathea bou ken cin wii mor nubo wuro cen lokwama tiye, cin ken ci curen bwiyed Yecu ro. 44 Yi la cimen ki diker Nyumanka, ki Yecu bwiyam, con tuk nub na cin to no Yecu bwiyam di.
45 Kambo ci Nyumom Yecu bwiyameri cin neken Yucufu bilen cero. 46 Yucufu ten ci nen kule dukar, la cuk co fiye kulka yan yoken co tuwe woo ciwumeu yila cin comti tero wi tak fiye do kako nen. 47 Mery Magdalin kange Meri nee Yucufu cin tom fiye ci furom Yecu wiyeu.